ประกาศคณะกรรมการพิจารณาการทุ่มตลาดและการอุดหนุน เรื่อง แนวทางปฏิบัติเกี่ยวกับระยะเวลาในการยื่นคำขอทบทวนความจำเป็นในการต่ออายุการใช้มาตรการตอบโต้การทุ่มตลาดและการอุดหนุน

ประกาศคณะกรรมการพิจารณาการทุ่มตลาดและการอุดหนุน
ประกาศคณะกรรมการพิจารณาการทุ่มตลาดและการอุดหนุน
เรื่อง
แนวทางปฏิบัติเกี่ยวกับระยะเวลาในการยื่นคำขอทบทวนความจำเป็น
ในการต่ออายุการใช้มาตรการตอบโต้การทุ่มตลาดและการอุดหนุน[๑]
 

ด้วยคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒ มีมติเมื่อวันที่ ๑๖ กรกฎาคม พ.ศ. ๒๕๕๐ เห็นชอบให้กำหนดหลักเกณฑ์
วิธีการและระยะเวลาในการยื่นคำขอทบทวนความจำเป็นในการต่ออายุการใช้มาตรการตอบโต้การทุ่มตลาดและการอุดหนุนตามมาตรา
๕๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ.
๒๕๔๒เพื่อให้ผู้มีส่วนได้เสียดำเนินการยื่นคำขอโดยมีข้อมูลประกอบการพิจารณาทันต่อสถานการณ์และมีระยะเวลาเพียงพอ
ที่คณะกรรมการพิจารณาการทุ่มตลาดและการอุดหนุนจะสามารถดำเนินการพิจารณาคำขอให้แล้วเสร็จก่อนครบกำหนดการใช้มาตรการตอบโต้การทุ่มตลาดและการอุดหนุนในแต่ละกรณี

คณะกรรมการพิจารณาการทุ่มตลาดและการอุดหนุนจึงออกประกาศกำหนดแนวทางปฏิบัติเกี่ยวกับระยะเวลาในการยื่นคำขอทบทวนความจำเป็นในการต่ออายุการใช้มาตรการตอบโต้การทุ่มตลาดและการอุดหนุนตามมาตรา
๕๗ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ
พ.ศ. ๒๕๔๒ ไว้ดังต่อไปนี้

ข้อ ๑
ในกรณีที่บุคคลหรือคณะบุคคลซึ่งทำการแทนอุตสาหกรรมภายในมีความประสงค์จะขอให้มีการทบทวนเพื่อเรียกเก็บอากรตอบโต้การทุ่มตลาดต่อไป
โดยเห็นว่าหากยุติการเรียกเก็บอากรตอบโต้การทุ่มตลาด
จะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีก
ให้บุคคลหรือคณะบุคคลดังกล่าวยื่นคำขอล่วงหน้าไม่น้อยกว่าสี่เดือนก่อนระยะเวลาการเรียกเก็บอากรตอบโต้การทุ่มตลาดจะสิ้นสุดลง
ทั้งนี้ต้องไม่ยื่นล่วงหน้าเกินหกเดือน เว้นแต่ในกรณีมีเหตุจำเป็นคณะกรรมการอาจพิจารณาคำขอตามควรแก่กรณี

ข้อ ๒ คำขอตามข้อ ๑
จะต้องมีเอกสารหลักฐานแสดงว่าหากยุติการเรียกเก็บอากรตอบโต้การทุ่มตลาดจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีก


ประกาศ
ณ วันที่ ๒๖ กรกฎาคม พ.ศ. ๒๕๕๐
เกริกไกร จีระแพทย์
รัฐมนตรีว่าการกระทรวงพาณิชย์
ประธานคณะกรรมการพิจารณาการทุ่มตลาดและการอุดหนุน












































วิภา/ผู้จัดทำ
๗
กันยายน ๒๕๕๔

















































[๑]
ราชกิจจานุเบกษา เล่ม ๑๒๔/ตอนพิเศษ ๙๗ ง/หน้า ๒๘/๑๕ สิงหาคม ๒๕๕๐